recursal/SuperWikiNEXT-32B huggingface dataset:
La **Universitato de Johanesburgo** (angle *University of Johannesburg*) estas publika universitato, situanta en Johanesburgo, Sud-Afriko, kaj pli ol 51,000 studentoj studas tie. La Universitato de Johanesburgo estis establita en 2005 kiel fuzio de pluraj ekzistantaj akademiaj institucioj. El la 51,000 studentoj, proksimume 3,000 venas de 80 landoj ekster Sudafriko. La institucio havas entute ok fakultatojn: Humanecoj, Medicinaj Sciencoj, Dezajno kaj Arkitekturo, Scienco, Media Inĝenieristiko, Ekonomiko kaj Komerco, Eduko kaj Juro.

La universitato estas membro de Universitas 21 kaj la Asocio de Britaj Ŝtatkomunumaj Universitatoj.

Historio
--------

Dum la orfebro en Johanesburgo, pluraj trejnejoj estis establitaj por la ondo de enmigrintoj kiuj alvenis en la areo. Komence, teknika instituto estis establita en 1903. En la 1960-aj jaroj, studoj komenciĝis ankaŭ en la afrikansa, kaj post la falo de la rasapartisma reĝimo en 1994, pli da nigrulaj studentoj komencis studi en la institucio (kiuj povus oficiale akceptiĝi jam en 1982).

Internaciaj rangigoj
--------------------

* Ŝanhaja rangotabelo - 401–500 ( 2019 )
* QS-Universitataj Rangotabeloj - 601–650 (2020)

Referencoj
----------

Eksteraj ligiloj
----------------

* Oficiala retejo


|  |  |
| --- | --- |
| Bibliotekoj | * PeEnEo: 827773
* GND: 16038550-7
* LCCN: no2005105458
* VIAF: 150459547
* ISNI: 0000 0001 0109 131X
* NKC: ko2011656149
 |
Triangulo de Penrose
Skulptaĵo de la neebla triangulo, East Perth, Aŭstralio.
La **Triangulo de Penrose** estas neebla figuro, nomita laŭ la brita matematikisto Roger Penrose, kiu elpensis la figuron kaj publikigis ĝin en 1958. La sveda artisto Oscar Reutersvärd jam en 1934 desegnis la saman figuron. La triangulo konsistas el tri traboj kiuj ĉiuj ŝajne staras orta sur la aliaj du, sed kune tamen formas triangulon (vidu bildon).

Ĝi estas optika iluzio kaj neebla figuro, tio signifas ke per trompaj ombrostrekoj kaj perpektivo oni sugestas spacan figuron kiu ne estas realigebla. Estas vere ke eblas fari spacan konstruaĵon kiu sugestas la saman figuron, sed ĝi ne estas la konstruaĵo kion oni "vidas".

La nederlanda grafikisto Maurits Escher ofte aplikis la triangulon en siaj verkoj.

Vidu ankaŭ
----------

* Ŝtuparo de Penrose

Eksteraj ligiloj
----------------

* Cerf, C. *A Family of Impossible Figures Studied by Knot Theory*
* Elber, G. *Escher for Real* Arkivigite je 2008-01-20 per la retarkivo Wayback Machine
* Filmeto de konstruaĵo kiu sugestas la triangulon de Penrose

  

* Kategorio Triangulo de Penrose en la Vikimedia Komunejo (Multrimedaj datumoj)
**Téryho chata** (ofte nomiĝas *Terynka*) estas la plej alta tutjare funkcianta montara kabano en Tatroj. Troviĝas apud lagaro Päť spišských plies en Malá Studená dolina, super ŝtona muro.

Historio
--------

Téryho chata estis konstruita en la jaro 1899 laŭ projekto arĥitektoro Gedeon Majunke de Spišská Sobota. La kabano ricevis sian nomon de kuracisto Edmund Viliam Téry (1856 – 1917), kiu disvolvigis turismon en Tatroj. Krome li unua atingis pintojn: Prostredný hrot (1876) kaj Pyšný štít (1877). Ĝis 1933 jaro Téryho chata estis plej alte konstruita kabano en Altaj Tatroj. Ekde jaro 1936 la kabano komencis funkcii tutjare. En la jaro 1944 la kabanon regis slovakaj altlernejaj studentoj, kiuj ĉi tie dum ribelo kaŝis polajn batalistoj kaj forkurantojn de rusaj militaj malliberejoj. 

Chata kelkvoje estis rekonstruita, lasta foje en 1979-82.

Atingebledo de la kabano
------------------------

Chata atingebla de kabanejo Zamkovského chata (, 2h). Al kabanejo Zamkovského chata de Hrebienok aŭ lago Skalnaté pleso (). Sed nur de Hrebienok eblas atingi la kabano tutjare. De Téryho chata iras vojo (, ) tra Pfinnova kopa ĝis Dolinka pod Sedielkom kaj de tie vojo tra selo Priečne sedlo () ĝis valo Veľká Studená dolina aŭ al sedlo Sedielko () ĝis valo Javorová dolina.

Ĉirkaŭaĵo
---------

De la kabano estas belega rigardo al la valo Päť spišských plies, kaj al pintoj: Ľadový štít, Prostredný hrot, Širokú vežu, Snehový štít, Baranie rohy, Spišský štít, Pyšný štít, Lomnický štít.

Referencoj
----------

Galerio
-------

* Malá Studená dolina, kaj supre Téryho chata, maldekstre Chmúrna veža
* Téryho chata super de valo Malá Studená dolina
* Téryho chata inter lagoj Prostredné Spišské pleso kaj Nižné Spišské pleso
* Téryho chata, malantaŭe Žltá stena, Prostredný hrot kaj Žltá veža (dekstre)
* Štefan Zamkovský sidas apude Téryho chate

Exteraj ligiloj
---------------

* Situo sur turista mapo
La **triboelektro** aŭ **frotelektro** estas tipo de kontakta elektro, pro kiu certaj materialoj fariĝas elektre ŝargitaj post frotado kun alia malsama materialo. Ĝi estis priskribita jam en 550 a.K. de Taleso de Mileto, kiu spertis ĝin frotante sukcenon. La kaŭzo de tiu efiko estas la energie favora transiro de  elektronoj de unu el la tuŝiĝantaj korpo al la alia pro la diferenco de la  forpuŝa laboro. La elektronoj transiras, ĝis la pro tio kreiĝinta diferenco de potencialo  egalas al gajno de energio.

La frotado ne estas nepra por krei la efikon, sed ĝi faciligas ĝin. Por realigi kontaktan elektron, necesas, ke la surfacoj de la du malsamaj korpoj estu tre proksimaj. Dum frotado pli grandaj partoj de la surfacoj estas tiel proksimaj, ke la transiro de la elektronoj povas okazi.

Plejparto de la  ĉiutaga statika elektro estas triboelektra. La poluseco kaj la kvanto de la ŝargoj produktitaj dependas de la materialoj, la surfaca malglateco, la temperaturo, la streĉo kaj aliaj propraĵoj.

Historio
--------

Pro la kontakto kun la plasta materialo la korpo de la infano estis elektre ŝargita kaj la haroj forpuŝas unu la alian. 
La frotelektro, unue registrita de Taleso de Mileto frotante sukcenon, sugestis la vorton "elektro" (de la greka vorto por sukceno, *ēlektron*) al William Gilbert, kiu priserĉis la fenomenon kaj uzis la vorton en siaj verkoj pri la elektra forto (*vis electrica*). Gilbert estis la unua kiu klare distingis inter magnetismo kaj statika elektro.

Otto von Guericke, Charles du Fay, Benjamin Franklin kaj multaj aliaj en la 17-a kaj 18-a faris eksperimentojn por malkovri la proprecojn kaj la strukturon de la elektraj ŝargoj. 

Charles du Fay parolis pri vitrecaj kaj rezinecaj elektrostatikaj fortoj pro la malsama konduto de tiuj materialoj, kiam ili estas ŝargitaj per froto. Vitraj materialoj ŝargiĝas alie oltiuj ek rezinoj kiel ekzemple sukceno. Benjamin Franklin enkondukis la konvencion, ke vitreca elektro estas pozitiva kaj la rezineca estas negativa.

Triboelektra serio
------------------

La triboelektra serio indikas la elektronan afinecon de materialo. Ju pli la materialo troviĝas je la pozitiva fino de la serio, des pli da elektronoj ĝi fordonas kiam ĝi tuŝas alian materialon kiu troviĝas pli proksime al la negativa fino de la serio. La efektiva kvanto da ŝargoj fordonitaj per la triboelektra efiko dependas ne nur de la distanco inter ili en la serio, sed ankaŭ de aliaj faktoroj kiel la   temperaturo, la proprecoj de la surfacoj, la elektra konduktiveco, ktp.

La unua triboelektra serio esti publikigita de John Carl Wilcke  en 1757 en publikaĵo pri statika elektro.

Referencoj
----------

1. ↑  Sattelberg, Kurt: *Vom Elektron zur Elektronik.* 2.
2. ↑  Moore, Walter J.; Hummel, Dieter O.: *Physikalische Chemie.* de Gruyter Verlag, Berlin (1976), p. 498
3. ↑  A Natural History: Devin Corbin | The Owls
4. ↑   Disputatio physica experimentalis, de electricitatibus contrariis... Typis Ioannis Iacobi Adleri, 1757.
**Thunder Bay** (esperante "Tondra Golfo") estas kanada urbo en nordokcidenta Ontario kaj en la kampara distrikto *Thunder Bay*. Ĝi estis la dua plej granda urbo de norda Ontario en 2016, kun proksimume 110 000 loĝantoj.

La nomo de la urbo devenas de la samnoma, vasta golfo je la norda pinto de la Supra Lago, kiu ricevis la nomon *Baie du Tonnerre* (Tondra Golfo) de la francaj esploristoj dum la 18-a jarcento. 

La loĝloko *Thunder Bay* naskiĝis en 1970 el la kunuiĝo de la du eksaj urboj Fort William kaj Port Arthur. La haveno de la urbo konsistigas gravan pasejon tra la Grandaj Lagoj por la ŝiptransportado de tritiko aŭ aliaj pezaj produktaĵoj el la Usona Mez-Uesto. En la angla lingvo, la urbon oni ofte kromnomigas « *Canadian Lakehead* » ("kanada lagkapo"), pro sia fronta situo en la Grandaj Lagoj.

  

La urbo estas hejmo de multaj indiĝenaj homoj, kiuj venas el nordaj rezervoj kaj la Unua Nacio de Fort William.

Lakehead University ("Universitato de Lagkapo") estas la plej granda dunganto en la urbo kaj havas pli ol 7 000 studentojn. Lakehead University estas la plej norda universitato en Ontario kaj havas duan kampuson en Orillia. 

Thunder Bay estas proksime al naturo kiel The Sleeping Giant ("La Dormanta Giganto"), Mount McKay ("Tondra Monto"), kaj Kakabeka Falls ("akvofalo"). Ankaŭ estas ametistaj minoj en la regiono.

|  |  |  |  |  |
| --- | --- | --- | --- | --- |
|  | Kaministiquia |  | NipigonRed Rock Shuniah |  |
| Oliver Paipoonge | North

West  **Thunder Bay**
 **East**

South | *Tondra GolfoDuoninsulo Sibley* |
| GilliesNolalu | Unua Nacio de Fort WilliamNeebing | *Reĝa Insulo* |

Referencoj
----------

1. ↑

Eksteraj ligiloj
----------------

* Oficiala retejo (angle)
**Stelŝipo** estas teoria kosmoveturilo por vojaĝado inter la steloj, kontraŭe al veturilo planita por flugoj en la orbito de planedo, aŭ por interplaneda vojaĝado.

La vorto plejparte uziĝas en sciencfikcio, ĉar la homaro ĝis nun ne produktis tiajn veturilojn (dum la kosmoŝipoj el la programoj Voyager [prononco pli-malpli "**vo**jeĝa"] kaj Pioneer [pli-malpli "paja**nir**"] veturis en la lokan interstelan kosmon proksime de la Tero, ili ne ĝenerale konsideriĝas stelŝipoj, ĉefe ĉar ili ambaŭ estas sen propraj motoroj kaj ne transportas homojn. Tamen, inĝenieroj esploras pri teknologioj, dezajnoj kaj realigostudoj por stelŝipoj kiuj povus esti konstruataj kun ekzistanta moderna aŭ probable en proksima estonteco havebla teknologio. Ekzemploj de tiaj studoj estas la projektoj Daedalus, Orion, kaj Longshot ["**long**ŝot"].

la origina stelŝipo *Enterprise* NCC-1701
Interalie, la vorto estas ofte uzata en la fikcia universo de la televidserioj kaj filmaro Star Trek ("Stela Vojaĝo"): La filmoj unuavice priskribas la kosmajn esplorojn de pionira stelŝipo kun teamo el homoj kaj iuj kunlaborantaj eksterteraj vivoformoj - baze la stelŝipo Enterprise en la origina serio, disvolviĝanta dum la 23-a jarcento, en sekvaj serioj ankaŭ postaj stelŝipoj kiel la veturilo Voyager. Tiuj ŝipoj apartenas al la tiel nomata stelŝiparo, la kosmoesplora, sed ankaŭ interstele diplomatia kaj defenda forto de fikcia Universala Federacio de Planedoj, al kiu laŭfikcie estontece apartenu la homaro.

* Kategorio Stelŝipo en la Vikimedia Komunejo (Multrimedaj datumoj)
**Tórtoles de Esgueva** [TORtoles desGEba] estas vilaĝo kaj municipo, kodo-391, en la sudokcidento de la provinco Burgoso, regiono Kastilio kaj Leono, Hispanio. Ĝi apartenas al la distrikto Ribera del Duero, en la jurisdikcio de Aranda de Duero.

Geografio
---------

Mapo de la komarkoj de Burgoso. Ribera del Duero, plej sude.
Preĝejo de Tórtoles.
Preĝejo de Villovela.
Ĝi havas areon de 79.20 km² kun 397 loĝantoj (2021). Ĝi estas proksime al Roa kaj Aranda de Duero. Kaj je nur 5 km de Castrillo de Don Juan, ĉe la rivero Esgueva, kaj je ĉirkaŭ 90 km de la provinca ĉefurbo Burgoso.

La loĝloko Villovela de Esgueva estas submunicipo de Tórtoles de Esgueva.

Historio
--------

La areo apartenis unue al la Regno Kastilio. En Mezepoko okazis reloĝado fine de la 9-a jarcento depende de la abatejo de la monaĥejo de Santa María la Real.

Aktualo
-------

Tradiciaj enspezofontoj estis agrikulturo (cerealoj, vitejoj), kaj brutobredado (ŝafoj). Lastatempe plej ekgravis kultura kaj rura turismo, ekzemple piedirado tra naturaj lokoj. Inter vidindaĵoj menciindas la preĝejoj kaj la monaĥejo.

Eksteraj ligiloj
----------------

* Monumentoj de Tórtoles de Esgueva
* Hejmpaĝo de Tórtoles de Esgueva Arkivigite je 2011-07-19 per la retarkivo Wayback Machine
* Blogo de Tórtoles de Esgueva Arkivigite je 2008-02-28 per la retarkivo Wayback Machine
* Kampara Gastejo Monaĥejo Tórtoles de Esgueva[*rompita ligilo*]

Vidu ankaŭ
----------

* Municipoj de la provinco Burgoso

Notoj
-----


|  |  |
| --- | --- |
| Bibliotekoj | * PeEnEo: 269644
* VIAF: 237040719
 |
**Triboniano** (greke *Τριβωνιανός*; ĉ. 485-542) estis juristo dum la regado de la bizanca imperiestro Justiniano la 1-a. Li estas konsiderita esti verkinta la Corpus iuris civilis - la reverkitan kodon de romia juro, kiu formas la bazon de Romiĝermana juro (ankaŭ konata kiel Kontinenta juro), unu el la du plej oftaj juraj ordoj en la mondo hodiaŭ.

Triboniano naskita en Pamphylia ĉirkaŭ la jaro 500. Li iĝis sukcesa advokato en Konstantinopolo, kaj estis nomumita fare de Justiniano en 528 kiel unu el la inspektistoj por prepari la novan imperian juran kodon, la Corpus iuris civilis, publikigitan en 529. En 530 li iĝis kvestoro kaj ĉefredaktisto de la komentaĵaro pri la malnova romia jura kodo.

La mallongigita versio de la nova kodo, konata kiel "Digesta", estis publikigita en 533. Laborante pri ĝi, la partoprenantoj en Ribelo Nika en 532 postulis lia forigo pro korupto. Li provizore estis forigita fare de Justiniano, ĝis la tumultoj estis subpremitaj.

En 534 la plena "Kodeso Justiniana" estis publikigita, kune kun kolekto de leĝoj de Justiniano, la "Novellae Constitutiones".

La verkaĵoj de Prokopio mencias la vivon de Triboniano.

Eksteraj ligiloj
----------------

Referencoj
----------
Preĝejo de Tószeg
Iama riverobranĉo de Tószeg
Fora panoramo de Tószeg
**Tószeg** [tOseg] estas vilaĝo en meza Hungario en regiono Norda Ebenaĵo, en departemento Jász-Nagykun-Szolnok, en subregiono de Szolnok. La loknomo signifas: lago-ejo inter riverobranĉoj. Fakte, la regiono estas riĉa je lagoj, kanaloj, riverobranĉoj.

Bazaj informoj
--------------

* Koordinatoj: 47° 05′ 49″ N 20° 08′ 24″ O﻿ / ﻿47.09694 °N, 20.14000 °O﻿ / 47.09694; 20.14000 (mapo)Koordinatoj: 47° 05′ 49″ N 20° 08′ 24″ O﻿ / ﻿47.09694 °N, 20.14000 °O﻿ / 47.09694; 20.14000 (mapo)
* Poŝtkodo: 5091
* Telefonkodo: 56
* Areo: 59 km²
* Loĝantaro: 4690

Situo
-----

Tószeg situas en la dekstra bordo de Tiso, najbaras kun Szolnok kaj havas unusolan trairantan vojon kaj fervojon.

Historio
--------

Oni trovis riĉajn objektojn jam el la bronzepoko, ĉar tiu ĉi loko estis iomete pli alta, la inundoj ne trafis la vilaĝon. La unua mencio okazis en 1368 en formo "Thozegh". Paŭlo Kinizsi ricevis la bienojn en 1466. Dum dominado de turkoj la vilaĝo ricevis la rangon episkopa opidumo, kiun poste perdis, ĉar la loĝantoj sekvis la kalvinismon. 

La loĝantaro okupiĝas pri terkulturado kaj fiŝobredado. Oni vizitas la vilaĝon por ĉasado kaj fiŝkaptado.

Vidindaĵo
---------

* preĝejo
**Tótszerdahely** (tOtserdahej), kroate **Serdahel** aŭ *Serdahelj* estas vilaĝo en Hungario, en regiono **Okcidenta** Transdanubio, en departemento Zala, en subregiono de Letenye. La nomo signifas: slovako-merkredo-loko.

Bazaj informoj
--------------

* Areo: 12 km²
* Loĝantaro: 1300
* Poŝtkodo: 8864
* Telefonprefikso: 93

Situo
-----

Tótszerdahely situas sur ebenaĵo, laŭ maldekstra bordo de Muro (rivero), kiu estas samtempe landlimo de Kroatio, laŭ flankovojoj. Letenye troviĝas 8, Nagykanizsa 20 km-ojn.

Historio
--------

La unua mencio devenis el 1370 en formo *"Zeredahel"*. Longe funkciis tie pramo. Vilaĝservoj estas aŭtonomio de kroatoj, infanĝardeno, lernejo, poŝto.

Vidindaĵoj
----------

* kapelo de 1823
* moderna romkatolika preĝejo omaĝe al Koro de Jesuo de 1994
* monumento pri Stefano la 1-a (Hungario)
* 2 fiŝkaptistaj lagoj

Komunumoj pri *szerdahely* en Hungara reĝlando
----------------------------------------------

La vorto signifas: loko, kie merkrede okazis bazarado. 

|  |  |  |  |  |
| --- | --- | --- | --- | --- |
| Alsószerdahely | Bodrogszerdahely | Dunaszerdahely | Felsőszerdahely | Kaposszerdahely |
| Kisszerdahely | Kőszegszerdahely | Magyarszerdahely | Muraszerdahely | Nyitraszerdahely |
| Szerdahely | Tótszerdahely |  |  |  |
La **Universitato de Kipro**, ankaŭ konata kiel **UCY** (greke *Κύπεριος Κύπρου*) estas la ununura publika universitato en la greka parto de la insulo Kipro, kaj situas en la ĉefurbo Nikozio .

Historio
--------

La universitato estas relative junaĝa kaj negranda, fondita en 1989, kaj malfermita al studentoj en 1992. Aktuale en 2020, La nombro da studentoj estas proksimume 7 000.

Ĝis ĝia malfermo, ekzistis neniu ekvivalenta publika universitata institucio en Kipro, kaj la junuloj kiuj estis interesitaj pri studado devis studi en relative multekostaj privataj kontekstoj, aŭ en najbaraj landoj, kutime en Grekio, kiu estis preferata celloko pro la greka. lingvo. Sud-Afriko estis ankaŭ ŝatata celo ĝis la fino de la 1980-aj jaroj, ĉar la tie universitatoj asignis lokojn kaj eĉ disponigis stipendiojn por "blankaj" eksterlandaj studentoj.

La oficialaj instrulingvoj en la universitato estas la greka kaj la turka. Kvankam studentoj de la turkcipra parto rajtas studi tie, preskaŭ neniuj turklingvanoj enskribas.

Referencoj
----------

1. ↑   University of Cyprus, Nicosia, Cyprus – Listing by Bizpages. Alirita 2020-05-01.

Eksteraj ligiloj
----------------

* Kategorio Universitato de Kipro en la Vikimedia Komunejo (Multrimedaj datumoj)

* Oficiala retejo


|  |  |
| --- | --- |
| Bibliotekoj | * PeEnEo: 843519
* LCCN: n95048373
* VIAF: 168895445
* ISNI: 0000 0001 2116 7908
* NKC: ko2016915734
 |
**Tünde Szabó** [sabO], laŭ hungarlingve kutima nomordo **Szabó Tünde** estas hungara naĝisto, olimpiano, advokato, subministro, parlamenta deputito, trejnisto.

Tünde Szabó naskiĝis la 31-an de majo 1974 en Nyíregyháza.

Biografio
---------

Tünde Szabó estis naĝisto inter 1982-1992 en sia naskiĝurbo. En 1988 ŝi estis hungara junulara ĉampiono en (50, 100, 200 m dorsonaĝoj). Ekde 1989 ŝi konkursis en la plenkreskula kategorio. En 1991 ŝi akiris arĝentan medalon en monda ĉampioneco en Perto, en la sekva jaro same en Somera Olimpiko 1992. Dum ĉiuj okazoj la unua estis hungara fenomeno Krisztina Egerszegi. Post la Olimpiko ŝi finis la naĝadon kaj instruis naĝadon en Nyíregyháza. Ŝi akiris trejnistan diplomon en Gimnastika Universitato de Budapeŝto en 1998, juran diplomon en Scienca Universitato de Szeged en 2006, sportjuran diplomon en Katolika Universitato Péter Pázmány en 2009, fine medicinjuran diplomon en Scienca Universitato Loránd Eötvös. Ŝi akiris sciencan gradon Ph.D. en la Gimnastika Universitato. En 2015 ŝi malfermis advokatan atelieron, sed iom poste tio ne estas aktiva pro la aliaj okupiĝoj. Ekde 2015 ŝi instruas en la Gimnastika Universitato, samtempe ŝi estas subministro pri sportaj aferoj, ekde 2018 ŝi estas parlamentano. Ŝi ricevis ŝtatajn premiojn inter 1992-2015. Ŝi havis edzon kaj naskis trifoje.

Elektitaj kontribuoj
--------------------

* *A Sportsérültek jogai: Az agyrázkódás szabályozása és a felelősségi kérdése* (kunaŭtoro, 2015)
* *Legal Protection for Athletes To Prevent Injuries Legislative Regulation in Hungary* (kunaŭtoro, 2017)
* *Impact of Covid-19 on the Phisical activity and well-being of Hungarian athletes and sports professionals* (kunaŭtoro, 2020)

Fontoj
------

* hungarlingva biografio kun foto[*rompita ligilo*]
* hungarlingva biografio

Referencoj
----------

1. ↑
2. ↑

|  |  |
| --- | --- |
| Bibliotekoj | * PeEnEo: 708229
 |
La **Universitato de Misisipio** (angle *University of Mississippi*, ankaŭ konata kiel **Ole Miss**) estas publika, geinstrua institucio situanta en Oksfordo, Misisipio, Usono. Ĝi estas plej malnova publika universitato de Misisipio kaj ties plej granda laŭ aliĝo. Fondita en 1848, la universitato konsistas el kvar kampusoj situantaj en malsamaj urboj en la ŝtato de Misisipio. La ĉefsidejo de la universitato estas en Oksfordo. Aliaj, pli malgrandaj kampusoj estas trovitaj en la grandurboj de Booneville, Tupelo kaj Southaven. La universitato konservas kampokampuson en Bay Spring, Abbeville kaj medicinan centron en Jackson. La ne-kolegia studentaro de Misisipio estas plejparte loka al la ŝtato de Misisipio (69%), 19% estas reprezentitaj fare de malplimultoj. Internaciaj studentoj el 66 malsamaj landoj studas en ĉi tiu institucio. Laŭ la universitato, la Lyceum-sonorilo estas la plej malnova akademia sonorilo en Usono. 

La Universitato de Misisipio konsistas el 15 altlernejoj. 

La universitato estas vicigita inter "R1: Doktoraj Universitatoj - Tre alta esplora agado". Laŭ la Nacia Scienca Fonduso, Ole Miss investis proksimume 137 milionojn USD da dolaroj en esplorado kaj evoluo en 2018, havante la 142-an plej grandan esplor- kaj evolubuĝeton en Usono. Ĝi ankoraŭ estas unu el tridek tri altlernejoj kaj universitatoj partoprenantaj en la *National Sea Grant Program* kaj partoprenas en la *National Space Grant College and Fellowship* programo. 

La eks-studentoj de la universitato inkludas 27 Rhodes Scholars ricevantojn, 10 subŝtatajn guberniestrojn, 5 usonajn senatanojn, registarestro, kaj nobel-premiito. Aliaj eks-studentoj ricevis honorojn kiel Premio Emmy, Premio Grammy kaj Premio Pulitzer. Ĝia medicina centro elfaris la unuan homan pulmotransplantaĵon kaj best-al-homan kortransplantaĵon .

Referencoj
----------

1. ↑ .  MSU, USM see increased enrollment as state numbers decline (angle). Arkivita el la originalo je January 15, 2022. Alirita 2022-01-15.
2. ↑  Fowler (1941), p. 213.
3. ↑  Halbfinger, David M. "40 Years After Infamy, Ole Miss Looks to Reflect and Heal",  *The New York Times*, September 27, 2002.
4. ↑  "Ole Miss dedicates civil rights statue",  *Deseret News*, October 2, 2006.
5. ↑   University of Mississippi Main Campus. Arkivita el la originalo je April 25, 2021. Alirita April 25, 2021.
6. ↑   History. University of Mississippi. Arkivita el la originalo je June 1, 2021. Alirita July 23, 2021.

Eksteraj ligiloj
----------------

* Oficiala retejo


|  |  |
| --- | --- |
| Bibliotekoj | * PeEnEo: 829263
* GND: 4221684-9
* LCCN: n79082381
* VIAF: 139232334
* ISNI: 0000 0001 2169 2489
* SUDOC: 029156912
* BNF: 12084118d
* NLA: 36542164
* BIBSYS: 90386243
* NKC: kn20020322291
 |
**Türje** estas vilaĝo en Hungario, en regiono **Okcidenta** Transdanubio, en departemento Zala, en subregiono de Zalaszentgrót.

Kirko kaj monaĥejo en Türje

Bazaj informoj
--------------

* Areo: 38 km²
* Loĝantaro: 1770
* Poŝtkodo: 8796
* Telefonprefikso: 83
* Koordinatoj: 46°58′55″N 17°06'19″E

Situo
-----

Türje situas sur ebenaĵo, laŭ flankovojoj, laŭ fervojo Ukk-Zalaszentiván. Zalaszentgrót troviĝas 6, Sümeg 17, Hévíz 27, Vasvár 29 km-ojn.

Historio
--------

La unua mencio devenis el 1234. Tiutempe ankaŭ abatejo funkciis tie. Inter 1268-1358 la abatejo estis "aŭtentika loko" aŭ grava adminisrejo. En 1532 la turkoj disrabis la vilaĝon, por helpi la rekonstruon Türje ekhavis la titolon kampurbo kune kun bazarada rajto post 3 jaroj. En 1566 soldatoj de fortikaĵo Sümeg disrabis kaj detruis la abatejon. En la 1680-aj jaroj pro la turka atako la komunumo senhomiĝis, sed post kelkaj jaroj rehomiĝis. Inter 1703-1876 ĝi rericevis la titolon kampurbo, sed post 4 jaroj la Habsburgoj bruldetruis ĝin. Baldaŭe la abatejo rekonstruiĝis. En 1890 la fervojo atingis la vilaĝon. Dum la socialismo iom da industrio donis laborlokojn al la vilaĝanoj. Vilaĝservo estas turisma gastejo.

Vidindaĵoj
----------

* romkatolika preĝejo de Anunciacio kaj monaĥejo
* malnova vitrofarejo

Famuloj
-------

En Türje naskiĝis:

* kemiisto Attila Vértes
* literaturhistoriisto János Jusztin Bódiss.

Ĝemelkomunumo
-------------

* Rumanio Gyergyóalfalu, Rumanio
Ne konfuzu kun Panĝaba Universitato

---

La **Universitato de la Punĝabio** (urdue جامعہ پنجاب, angle *University of the Punjab* aŭ Punjab University) estas publika universitato situanta en Lahoro, Panĝabio, Pakistano. Ĝi estis establita en 1882 kaj estas la plej malnova universitato en Pakistano. La universitato situas sur areo de 3,000 akreoj (12 km2). Ĝi estas aligita kun la Higher Education Commission of Pakistan (Alteduko-Komisiono de Pakistano) kaj la Pakistana Inĝenieristiko-Konsilio .

La Universitato de Panĝabo havas 13 fakultatojn, instruistaron de 730 dungitoj kaj 30,000 studentoj. Pli ol 500 aliaj instruejoj en Panĝabio estas filiigitaj al la universitato.

Multaj gravaj institucioj kiu estis antaŭe filiiĝita al la universitato fariĝis sendependaj universitatoj, kiel Government College University, Lahore kaj Medical and Engineering Colleges .

Kampusoj
--------

Kmapuso Allama Iqbal 
Ĝi havas du kampusojn en Lahore, la Allama Iqbal-kampuso (la malnova kampuso) kaj la Quaid-e-Azam-kampuso (la nova kampuso). Ekzistas ankaŭ kampuso en Gujranwala, Jhelum, Khanaspur kaj Khyber Pakhtunkhwa .

Referencoj
----------

1. 1 2   Introduction. University of Punjab. Alirita 26 May 2013.
2. ↑   Recognised Universities.
3. ↑   Educationist; 'Premiere Education Newspaper of Pakistan'.
4. ↑   Educational & Career Counseling Portal for Pakistani Students'. Arkivita el la originalo je 2023-08-29. Alirita 2023-07-23.
5. ↑   PU campuses. University of the Punjab. Alirita 26 May 2013.

Eksteraj ligiloj
----------------

* oficiala retejo


|  |  |
| --- | --- |
| Bibliotekoj | * PeEnEo: 830024
* LCCN: n80126168
* VIAF: 147076611
* ISNI: 0000 0001 0670 519X, 0000 0001 1981 8580
* NKC: uk2008425641
 |
Tombo de la Toyotomi-klano ĉe la monto Koya.
**TOYOTOMI Hideyori** (japane: 豊臣 秀頼, *Toyotomi Hideyori*; naskiĝis en 1593; mortis la 5-an de junio 1615) estis filo kaj heredonto de Toyotomi Hideyoshi, ministro pri plej supraj aferoj, kiu unuigis Japanion. Lia patrino, Yodo, estis nevino de Oda Nobunaga.

Kiam Hideyoshi mortis en 1598, la kvin regantoj, kiujn li establigis por reĝi dum la infaneco de Hideyori ekbatalis unu kontraŭ la alian por obteni la potencon. En 1600, post sia venko dum la batalo de Sekigahara, Tokugawa Ieyasu ekreĝis. Hideyori edziĝis al nepino de Ieyasu, Senhime, tiam 7-jara, por certigi sian lojalecon al la Tokugawa-klano. Tamen, Ieyasu daŭre taksis la junan Hideyori kiel ebla minaco kaj atakis lin dum la sieĝo de Osako dum la vintro de la jaro 1614. La atako estis malsukceso, sed Hideyori devis signi packontrakton kaj malkonstrui la defendaĵojn de sia fortikaĵo, la kastelo de Osako

En 1615 Ieyasu rompis la pacon kaj atakis denove. Hideyori provis vane fuĝi en la montaron. Li fine memortigis sin per harakiro, 22-jara. Li tiel neniigis la Toyotomi-klanon kaj preparis la vojon al la ŝoguna reĝimo de Tokugawa, kiu estris Japanion dum la sekvaj 250 jaroj.

Kunimatsu, 8-jara filo de Hideyori estis kaptita kaj senkapigita; lia filino estis sendita al Tokei-ji, sanktejo en Kamakura, kie ŝi poste iĝis la monaĥinejestrino *Tenshu-ni*.

Eksteraj ligiloj
----------------

* Kategorio Toyotomi Hideyori en la Vikimedia Komunejo (Multrimedaj datumoj)

* Ttt-ejo pri samurajoj (france)


|  |  |
| --- | --- |
| Bibliotekoj | * PeEnEo: 212041
* LCCN: n82082345
* VIAF: 43185078
* ISNI: 0000 0000 2305 6024
* SUDOC: 184485207
* NDL: 00626440
 |
**Tibeta Parlamento en Ekzilo** – unuĉambra emigracia parlamento subigita al la Centra Tibeta Administrejo en Barato.

Historio
--------

Ĝi estas postvenaĵo de fondita en la 70-aj jaroj de la 20-a jarcento Nacia Asembleo - Congdu. Kreita la 2-an de septembro 1960 de la 14-a Dalai-lamao kiel Komisono de la Tibetaj Popol-Reprezentantoj (en la jaroj 1979 – 2006 Tibeta Kunveno de Popol-Reprezentantoj, la nuna nomo ekde 2006). Ĝian ekeston antaŭis daŭrantaj preskaŭ unu jaron interparoloj kaj negocoj kun barata registaro. Deputitoj de la unua kadenco elektiĝis dum balotoj organizitaj kelke da monatoj pli frue. La kadenco komence daŭris 3 jarojn, en 1985 estis plilongigita ĝis 5 jaroj.

Kompetentoj
-----------

Rajtojn kaj devojn de la Parlamento nun difinas la Ĉarto de Tibetanoj en Ekzilo de la 14-a de junio 1991.

Prezidantoj
-----------

* Celang Tamdin
* Njima Sangpo (1969 – 1972)
* Dzuĉen Thupten Namgjal (1972 – 1976)
* Alag Dzigme Lhundup (1976 – 1979)
* Gjari Lodo Gjalcen (1979 – 1982)
* Njima Sangpo (1982 – 1987)
* Lobsang Ĉoden (1987 – 1988)
* Nubpa Ĉodak Gjaco (1988 – 1990)
* Lobsang Tenzin (1991 – 2001)
* Thupten Lungrig (junio – septembro 2001)
* T. T. Karma Ĉopel (septembro 2001 – marto 2002)
* Pema Jungney (2002 – 2006)
* T. T. Karma Ĉopel (31-a de majo 2006 – 30-a de novembro 2008)
* Penpa Cering (16-a de decembro 2008 – nun)
Kovrilo de la unua numero (julio 1905)
*Por aliaj aferoj kun la sama nomo, bonvole vidu la apartagilpaĝon* Tra la Mondo.
***Tra la Mondo***, "Tutmonda Ilustrita Revuo Esperantista" (1905-1908), estis periodaĵo kun "aktualaj, ĝeneralinteresaj, artaj, sportaj, modaj, sciencaj, edukadaj, junulaj ktp. artikoloj, demonstritaj per multaj bonaj bildoj". La redaktoro estis Auguste Capé-Montrosier, la presejo A. J. Witteryck.

De julio 1905 ĝis decembro 1908 en Meudon aperis 4 volumoj kun 196, 212, 192 kaj 96 paĝoj kaj multaj kovrilpaĝoj kaj pli ol 90 bildoj, 29x22 cm. La januara numero de 1908 ekzemple enhavis fruan (partan) tradukon de *La Metamorfozo* de Franz Kafka, faritan de P. Oreŝkof. Bibliografio de Internacia Lingvo (BIL, 1929) ne mencias la ĉefkunlaboranton, fraŭlino Oxenford. (Paul Tarnow).[*klarigu*]

La eldonistoj – Capé-Montrosier kaj Witteryck[*klarigu*] – ĉesigis la eldonon de tiu ĝis tiam plej bela esperanta gazeto pro "pripensita kaj intencita kontraŭtenado" de la esperantistoj kaj la esperantaj gazetoj.

Vidu ankaŭ
----------

* Frua Esperanto-gazetaro
* Tra la Mondo (legolibro)

Eksteraj ligiloj
----------------

* *Tra la Mondo* en *Enciklopedio de Esperanto*
* Jarkolektoj ciferecigitaj (PDF-dosieroj) de "Tra La Mondo" en la Esperanto-Fondaĵo Cesar Vanbiervliet en Kortrijk
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience
Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

Solena malfermo
Kongresa karto de Maria Posenaer (Belgio), UK Barcelona, 1909
Poŝtkarto de la 5-a UK en 1909, Barcelono. Vidiĝas en ĝi Generalo Sebert, L. L. Zamenhof, Klara kun komitatanoj Frederic Pujulà i Vallès, Prezidanto de la kongreso kaj lia edzino Germaine Rebours de Pujulà, sekretariino.
La **5-a Universala Kongreso** okazis en Barcelono, Hispanio, en 1909 sub la nomo la V-a Tutmonda Kongreso de Esperanto. 1287 partoprenantoj el 32 landoj ĉeestis kaj Frederic Pujulà i Vallès estis la Prezidanto. Rimarkinde, Reĝo Alfonso XIII de Hispanio ĉeestis kaj montris sian subtenon de la lingvo. Tie la reĝo renkontis D-ro Zamenhof kaj donis al li la titolon de *Comendador de la Orden de Isabel la Católica* (Komandanto de la Ordeno de "Izabel la Katolika") kaj post tio la registaro oficiale permesis ke oni instruu Esperanton en la oficialaj lernejoj, komencanta kun la Centrala Universitato de Madrido. Krome, la kongreso ankaŭ havis iom da naciista sento ĉar partoprenis pluraj anarkiistaj, komunistaj kaj respublikaj Esperantistoj. Nelonge antaŭe, lokaj maldekstristaj Esperantistoj inkluziviĝis en 'La Tragika Semajno', sanga ribelo en Barcelono sufokita de la armeo, kun pli ol cent mortintoj, dekoj da bruligitaj preĝejoj kaj miloj da arestitoj. Ties partoprenado en tiu konflikto estis reprezentata en la kataluna filmo "ciutat cremada" (1976).

Teatraĵo prezentita
-------------------

* *Mistero de Doloro* de Adrià Gual, reĝisoris la tradukinto Frederic Pujulà i Vallès, tiam direktoro de la *Teatro Romea*, prezentis profesiaj geaktoroj.

Eksteraj ligiloj
----------------

* Kongresa libro

* Kategorio UK 1909 en la Vikimedia Komunejo (Multrimedaj datumoj)
* UK 1909 en Vikifontaro (Universala biblioteko)

  



|  |  |  |
| --- | --- | --- |
| Esperanta Flago | Universalaj Kongresoj | Esperanta Flago |
| 1905-1915 • 1920-1939 • 1940-1980 • 1981-2010 |
| Boulogne 1905 • Ĝenevo 1906 • Kembriĝo 1907 • Dresdeno 1908 • Barcelono 1909 |
| Vaŝingtono 1910 • Antverpeno 1911 • Krakovo 1912 • Berno 1913 • Parizo 1914 |
|  MILITO ........ San-Francisko 1915 ....... MILITO |
| Hago 1920 • Prago 1921 • Helsinki 1922 • Nurnbergo 1923 • Vieno 1924 • Ĝenevo 1925 |
| Edinburgo 1926 • Danzig 1927 • Antverpeno 1928 • Budapeŝto 1929 • Oxford 1930 |
La **Universitato de Seulo** (**UOS** ; koree : 서울시립대학교, lit.  'Municipa Universitato de Seulo ') estas municipa publika universitato en Dongdaemun-gu, Seulo, Sud-Koreio. Ĝi estis fondita kiel **Kyung Sung publika agrikultura kolegio** en 1918 kaj estis renomita en 1997. 

Ĉar UOS estas publika universitato financita kaj subtenata de la Seula Metropola Registaro, tiale ties akademiaj programoj estis aranĝitaj por subteni necesaĵojn de la Seula Metropola Registaro. Tial, UOS funkcias kiel pensfabriko en formulado kaj apogado de la ĉefaj politikaj celoj de la Seula Metropola Registaro, kune kun baza esplorado kaj edukado. UOS havas celon fariĝi internacia centro por la urbaj sciencoj.

UOS estas fama en Sud-Koreio pro granda nombro da eks-studentoj laborantaj kiel naciaj aŭ municipaj registaroficistoj. UOS estas specialigita pri urba planado kaj havas altnivelajn programojn median inĝenieristikon, impostadon, transportinĝenieristikon, urboplanadon kaj dezajnon, pejzaĝan arkitekturon kaj urba administracion. 

UOS estas unu el la plej bonaj 3 universitatoj sen medicina fakultato en Koreio en 2012. UOS vicigis 14-a en la mezgrandaj universitatoj de Azio en 2014, kio estis la dua loko en Sud-Koreio. UOS estis raportita la plej bona valora publika universitato en Koreio, kun la plej malalta studento-al-fakultato-proporcio, la plej alta financa investo per studento, kaj la plej alta indico de uloj. Studenta afineco por la lernejo unue vicis kaj studenta kontento dua laŭ enketo de 2010 .

Referencoj
----------

1. ↑  '반값등록금' 서울시립대, 2013년도 등록금 동결
2. ↑  대학등록률 서울은 상승, 지방은 저조

Eksteraj ligiloj
----------------

* Oficiala retejo (angla)
* Oficiala retejo (korea)


|  |  |
| --- | --- |
| Bibliotekoj | * PeEnEo: 829195
* LCCN: no89006876 n85004898, no89006876
* VIAF: 124392506
* ISNI: 0000 0000 8597 6969
 |
Simpla ligna Traboponto por piedirantoj uzanta trabojn super rojo en Dordogne, Francio.
**Trabopontoj** estas horizontalaj traboj subtenataj je ĉiu pinto de substrukturaj unuoj kaj povas esti ĉu *simple subtenitaj* kiam la traboj konektas nur pere de ununura malfermo, aŭ *kontinua* kiam la traboj estas konektataj pere de du aŭ pliaj malfermoj. Kiam estas multaj malfermoj, la intermeza subtenilo estas konata kiel pilastro. La plej fruaj trabopontoj estis simple trunkoj kiuj sidis tra rojoj kaj similaj simplaj strukturoj. En moderna epoko, trabopontoj povas gami el malgrandaj, lignaj traboj al grandaj, ŝtalskatoloj. La vertikala forto en la ponto iĝas ŝero kaj la fleksa ŝarĝo sur la trabo estas transpasata laŭlonge al la substrukturoj de la alia flanko. Ili estas tipe faritaj el ŝtalo, cemento aŭ ligno. Trabopontaj malfermaĵoj rare superas la 76 m longe, ĉar la fleksaj stresoj pliiĝas proporcie al la kvadrato de la longo (kaj la devojiĝo pliiĝas proporcie al la kvara potenco de la longo). Tamen la ĉefa malfermo de la Ponto Rio-Niterojo, nome skatolponto, estas 300 metrojn.

La plej longa traboponto en la mondo estas la Digvojo Lago Pontchartrain en suda Luiziano en Usono, kun 38.35 km kaj unuopaj malfermaĵoj de 17 m. Trabopontoj estas la plej ofta pontotipo uzataj nuntempe.

Referencoj
----------

1. ↑   Beam bridges. Design Technology. Alirita 14a de Majo 2008.
2. ↑  Structural Beam Deflection Stress Bending Equations / Calculation Supported on Both Ends Uniform Loading. Engineers Edge. Konsultita la 23an de Aprilo, 2013.
3. ↑   (28a de Majo 1956) "A big prefabricated bridge", *Life* **40** (22), p. 53–60.

* Kategorio Traboponto en la Vikimedia Komunejo (Multrimedaj datumoj)
En la naturon forĵetita trinkaĵskatolo.
Aluminia trinkoskatolo.
**Trinkaĵskatolo** estas aldone al botelo la plej grava komerca ujo por trinkaĵoj kaj utilas samtempe kiel trinkujo. Vendiĝas en trinkskatoloj ĉefe trinkaĵoj enhavantaj karbonatan acidon, kiel biero kaj senalkoholaĵoj.

Modernaj trinkaĵskatoloj estas faritaj el ununura cilindra ujo el aluminio aŭ lado kun surpresita kovrilo el aluminio kun ovalforma skraplinio kaj alfiksita metala ringo, kiu levigata puŝas la ovalforman parton en la internon de la skatolo kaj tiel kreas trinkmalfermaĵon.

La plej kutimaj skatolgrandoj en Eŭropo estas 0,33- kaj 0,5-litraj; foje ankaŭ 1-litraj.
Aldone ekzistas 5-litrajn grandaj skatolegoj kun krano, venditaj kiel "festobareletoj". Tramonde la plej kutimaj volumenoj estas 0,15 l (ekz. ĉe flugkompanioj), 0,25 l (i.a. Red Bull kaj aliaj energitrinkaĵoj), 0,355 l (korespondas al 12 uncoj, laŭleĝa grandeco en Usono), 0,44 l (i.a. biero en Britujo kaj Irlando) kaj 0,47 l (ekz. Guinness).

Trinkaĵskatoloj eltenas enan premon ĝis ĉ. 6 baroj granda kaj pro la volba fundo havas sekurrezervon - antaŭ ol la skatolo eksplodos, la fundo volbiĝos eksteren kaj tiel pligrandiĝos la ena volumeno.

En Germanujo ekzistas ekde 2003 garantiaĵo por forĵetindaj trinkujoj por biero, minerala akvo kaj senalkoholaĵoj kun karbonata acido, la tiel nomata skatolgarantiaĵo.

Ekonomia graveco
----------------

Ĉirkaŭ 280 miliardoj da (280 000 000 000) ladskatoloj estas produktitaj ĉiujare tutmonde, por ĉiaj trinkaĵoj, inkluzive bieron, nealkoholaĵojn kaj sukojn.

Ĉi tiu granda kvanto da ladskatoloj kontribuas signife al la ekonomio. Se ni prenas Usonon, kiel ekzemplo, kiu havas pli ol 170 fabrikojn tra la tuta lando, kiu laborigas 26 000 laboristojn kaj produktas ĉirkaŭ 131 miliardojn da skatoloj jare, la ladskatola industrio kontribuas pli ol 15 miliardojn da dolaroj al la ekonomio per provizado de laborpostenoj, impostoj, aĉetado de varoj kaj lokaj servoj.

Vidu ankaŭ
----------

* Aluminia skatolo
* Ladskatolo

Eksteraj ligiloj
----------------

* Kategorio Trinkaĵskatolo en la Vikimedia Komunejo (Multrimedaj datumoj)

* Desegnaĵo pri kreado de trinkaĵskatoloj[*rompita ligilo*]
La **Tradicia Anglikana Komunio** (angle Traditional Anglican Communion, aŭ **TAC**) estas internacia komunio de eklezioj de la anglikana tradicio, sendependaj el la Anglikana Komunio kaj el la Ĉefepiskopo de Canterbury. La tradicia anglikana Komunio laŭiras tra la teologiaj doktrinoj de aserto de Sankta Ludoviko, katolika interpreto de la trideknaŭ artikoloj de religio. Ĉiu jurisdikcio utiligas *Book of Common Prayer* opiniata netŭita de novigoj. Multaj membroj de tiuj eklezioj povus esti priskribitaj kiel tradiciaj anglo-katolikaj rilate teologion kaj liturgion. Iuj paroĥoj uzas la anglikanan meslibron en siaj liturgiaĵoj. La tradicia anglikana Komunio estas gvidata de episkopa kolegio de la tuta komunio kaj prezidata de elektita primaso..

Historio
--------

Tiu internacia komunio estis estigita de Louis Falk en 1991; la sama ulo estis elektita unua primaso tiun saman jaron. En 2002 al li postvenis episkopo John Hepworth de la Anglikana-katolika Eklezio de Aŭstralio.

La eklezioj de la Tradicia Anglikana Komunio disiĝis el siaj patrinaj eklezioj de la origina anglikana Komunio pro diversaj problemoj, aparte koncernantaj la sanktan ordinon kaj la ordinadon de la virinoj. Aliaj problemoj inkluzivas liturgiajn reviziojn, la akcepton de la liceco de la samseksemo kaj la gravecon de la katolika tradicio.

La rilatoj kun Romo
-------------------

La tradicia anglikana Komunio serĉas unuiĝon, sen perdi siajn anglikanajn apartaĵojn, kun la Katolika Eklezio. Arkivigite je 2008-05-11 per la retarkivo Wayback Machine. Se tiu unuiĝo sukcesos,al la eklezioj de la Tradicia Anglikana Komunio povus esti permesite formi ĝian propran anglikanan ritaron, analoge kun la jurisdikcioj de bizanca rito aŭ de aliaj orientaj ritoj unuiĝintaj al Romo. Se tio, tiu anglikana konfesio estus la unua anglikana jurisdikcio kiu unuiĝas al Romo post
Maria la 1-a sub kies regno Anglio laŭmallonga tempo reiĝis katolika en 1553; tuj post ĝi refariĝis anglikana (sub Elizabeto la 1-a de Anglio.

Ekleziaj membroj de la Tradicia Anglikana Komunio
-------------------------------------------------

Nune en tiu anglikana Komunio partoprenas 18 eklezioj, kiuj kovras ĉiujn kontinentojn.

Notoj
-----

1. ↑   *The Traditional Anglican Communion Concordat*

Vidu ankaŭ
----------

* Katolika Eklezio
* Anglikana Komunio
* Ordino
* Anglicanorun coetibus
* Maria la 1-a de Anglio
* Elizabeto la 1-a de Anglio

Eksteraj ligiloj
----------------

* Oficiala retejo
* Anglikana eklezio en Ameriko
La **Universitato de Toledo** (angle *University of Toledo*,mallongigita **UToledo** aŭ **UT**) estas ŝtata, esplor-bazita universitato en Toledo en la ŝtato Ohio, Usono. Ĝi estis establita en 1872 kun ofertoj nur en desegnaĵo kaj arkitekturo. Ekde tiam, ĝi havas siajn proprajn fakultatojn por inĝenieristiko, juro, medicino, kaj pli .

Tamen, arto estas grava, kun la Toledo-Muzeo de Arto tuj apud la kampuso. Krome, la Universitato de Toledo Medicina Centro (UTMC) apartenas al la universitato ekde 2006, ĝi antaŭe estis sendependa sub la nomo *Medicina Universitato de Ohio*.

Grava esplorcentro estas la *Wright Center for Photovoltaics Innovation and Commercialization* (PVIC), kie esplorado estas farita pri ekologie amika elektroproduktado.

En la universitato, estis aliĝantaj 19,374 studentoj kaj 1,145 akademia kunlaborantaro en 2006, kaj en la sama jaro instrukotizoj estis USUS$ 7,927 por studentoj registritaj en Ohio. La studoj estas ofertitaj ĝis doktoreca nivelo.

Referencoj
----------

1. ↑   Carnegie Classifications – University of Toledo. *Carnegie Foundation for the Advancement of Teaching*. Alirita February 6, 2012.

Eksteraj ligiloj
----------------

* Oficiala retejo
* Universitato de Toledo Atletika retejo


|  |  |
| --- | --- |
| Bibliotekoj | * PeEnEo: 829965
* GND: 14205-0
* LCCN: n81020058
* VIAF: 151011226
* ISNI: 0000 0001 2184 944X
 |
**Tibor ERDEY-GRÚZ** [erdei], hungare **Erdey-Grúz Tibor** estis hungara kemiisto-fizikisto, politikisto, profesoro, membro de Hungara Scienca Akademio.

Tibor Erdey-Grúz naskiĝis la 27-an de oktobro 1902 en Budapeŝto. Li mortis la 16-an de aŭgusto 1976 en Budapeŝto.

Biografio
---------

Tibor Erdey-Grúz frekventis universitaton en Budapeŝto, kie li doktoriĝis en 1924. Poste li plulernis en Berlino kaj Munkeno. Post la 2-a mondmilito li gvidis instituton pri radiado en Budapeŝto, krome li instruis en la universitato. En 1952 li ekhavis la postenon en la ministro, inter 1953-1957 li estis parlamentano, se ne paroli pri tio, ke li plurfoje estis prezidanto de la Hungara Scienca Akademio. Li ricevis premiojn Kossuth en 1950 kaj 1956, poste ankaŭ aliajn premiojn.

Memorigiloj
-----------

* mezlernejo en Várpalota prenis lian nomon

Verkaro (elekto)
----------------

* *Az atomokról és az anyag szerkezetéről* (Pri la atomoj kaj pri strukturo de la materio) 1930
* *Atomok és molekulák* (Atomoj kaj molekuloj) 1946
* *A tűztől az atomenergiáig* (De la fajro ĝis la atomenergio) 1962
* *Kinetik der Elektrodenprozesse* 1975
* diversaj studoj kaj redaktadoj

Fontoj
------

* Hungara Vikipedio

* Kategorio Tibor Erdey-Grúz en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 417580
* GND: 1089209819
* LCCN: n50082932
* VIAF: 79130546
* ISNI: 0000 0001 0919 0988
* LIBRIS: 185306
* SUDOC: 079166024
* BNF: 127826233
* BIBSYS: 90118938
* NKC: mzk2013775528
 |
**Tibor Erky-Nagy** [erki-nadj], laŭ hungarlingve kutima nomordo **Erky-Nagy Tibor** estas hungara tipografo.

Tibor Erky-Nagy naskiĝis la 21-an de junio 1956 en Baja.

Tibor Erky-Nagy

Biografio
---------

Tibor Erky-Nagy maturiĝis en gimnazio en Dombóvár en 1974, poste li lernis la metion presisto en Budapeŝto. Li eklaboris en presejo, sed laŭ vespera kurso li lernis la tipografion, fine li akiris tipografian diplomon en Arta Universitato Moholy-Nagy en 1993. Post 2 jaroj li estis liberprofesiulo en Dombóvár per nove aĉetita komputilo. Li profitis la tiutempan teknikan revolucion de la presado kaj liaj libroj estas legeblaj. Li ricevis premiojn inter 1993–2019. Li edziĝis en 1980, lia edzino naskis 2 gefilojn.

Liaj libroj (elekto)
--------------------

* 100 év Dombóváron, 1900-2000 (2000)
* Dombó retró (2008)
* Szekszárd 2014 (kunaŭtoro, 2014)
* Egykorvolt utcák.házak.emberek Dombóvár 1896-1993 (2021)

Liaj tipografiaj laboroj (elekto)
---------------------------------

* Írók Budapestje – Varga Lajos Márton (1996)
* A dombóvári zsidóság története (2007)
* Lamping József, 1881–1939 (premiita eldono, 2019)
* Kaposvár – Várostörténeti kalauz 2020

Fontoj
------

* hungarlingva biografio kun foto

Referencoj
----------

1. ↑

* Kategorio Tibor Erky-Nagy en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 795602
 |



* Portalo pri Biografio
Se ĉiu vertico de la ekstera triangulo estas trisekcita, la Trisekcant-Teoremo de Morley diras, ke la purpura triangulo estos egallatera.
La **Trisekcant-Teoremo de Morley** en la ebena geometrio, diras, ke en ajna triangulo, la tri punktoj de interkruciĝo de la apudaj angul-trisekcantoj formas egallateran triangulon. La teoremo estis malkovrita fare de angla-usona matematikisto Frank Morley.

Estas multe da pruvoj de la Trisekcant-Teoremo de Morley, iuj el kiuj estas tre teĥnikaj. Kelkaj fruaj pruvoj estis bazitaj sur delikataj trigonometriaj kalkuloj. La unua eldonita geometria pruvo estis fare de M. T. Naraniengar en la jaro 1909. Lastatempaj pruvoj inkluzivas algebran pruvon fare de Alain Connes (1998, 2004) etendantan la teoremon al ĝeneralaj kampoj, kaj de John Conway elementan geometrian pruvon. Ĉi lasta komenciĝas kun egallatera triangulo kaj montras, ke oni povas konstrui triangulon ĉirkaŭ ĝi kiu estos simila al ajna selektita triangulo.

* Kategorio Trisekcant-Teoremo de Morley en la Vikimedia Komunejo (Multrimedaj datumoj)
|  |  |
| --- | --- |
|  Mikso | **Oni proponas alinomi la artikolon «Granda Amara Lago».****Kialo:** Pli kongruas al la etimologia nomo kaj evitas konfuzon kun la ekzistanta Granda Sala Lago.

---

Se vi konsentas aŭ kontraŭas la proponon, bonvolu skribi viajn argumentojn sur la diskutan paĝon. |

*Granda Salakva Lago* (nordo estas maldekstre).
La **Granda Salakva Lago** (arabe البحيرة المرة الكبرى; transliterumita: *al-Buḥayrah al-Murra al-Kubrā*) estas granda salakva lago en Egiptio, kiu estas parto de la Sueza Kanalo. Antaŭ la kanalkonstruado en 1869, la Granda Salakva Lago estis seka salenhava valo aŭ baseno. Referencoj estis faritaj al la Granda Salakva Lago jam en antikvaj Piramidaj tekstoj.

La kanalo konektas la Grandan Salakvan Lagon al la Mediteranea Maro kaj al la Ruĝa Maro. La kanalo konektas ĝin ankaŭ al la Malgranda Salakva Lago (arabe البحيرة المرة الصغرى; transliterumita: al-Buhayrah al-Murra as-Sughra).

Ŝipoj veturantaj tra la Sueza Kanalo uzas la Grandan Salakvan Lagon kiel "pasvojo", kie ili povas preterpasi aliajn ŝipojn aŭ turniĝi.

30° 19′ 21″ N 32° 22′ 57″ O﻿ / ﻿30.32250 °N, 32.38250 °O﻿ / 30.32250; 32.38250 (mapo)Koordinatoj: 30° 19′ 21″ N 32° 22′ 57″ O﻿ / ﻿30.32250 °N, 32.38250 °O﻿ / 30.32250; 32.38250 (mapo)

Referencoj
----------


1. 1 2   Great Bitter Lake, Egypt (26a de Okt. 2009) (26 October 2009). Arkivita el la originalo je 19a de Novembro 2016. Alirita 18a de Novembro 2016.
2. ↑  Madl, Pierre (1999). Essay about the phenomenon of Lessepsian Migration Arkivigite je 2016-07-31 per la retarkivo Wayback Machine, Colloquial Meeting of Marine Biology I, Salzburg, Aprilo 1999 (reviziita en Nov. 2001).
3. ↑  Jones, Greg.  (28a de Aprilo, 2014) *Waters of Death and Creation: Images of Water in the Egyptian Pyramid Texts*. BookBaby. ISBN 9781483526362.

[*rompita ligilo*]

Eksteraj ligiloj
----------------

* *En tiu ĉi artikolo estas uzita traduko de teksto el la artikolo Great Bitter Lake en la angla Vikipedio.*


|  |  |
| --- | --- |
| Bibliotekoj | * PeEnEo: 820802
 |